કોંગ્રેસ અને ભાજપે પોતાના ઇન્કમટેક્સ રિટર્નની જાણકારી હજી ઇલેક્શન કમિશનને ન આપી હોવાથી રૂ. 20,000 કરતા ઓછી રકમમાં કેટલું દાન મળ્યું તેની વિગતો હજુ માલૂમ પડી નથી. રસપ્રદ વાત એ છે કે વર્ષ 2014-15ની સરખામણીએ આ વર્ષે પોલિટિકલ પાર્ટીઓને મળેલા દાનની રકમમાં રૂ. 528 કરોડનો ઘટાડો થયો છે. અર્થાત્ ગત વર્ષની સરખામણીમાં 84 ટકાનો ઘટાડો થયો છે. શરદ પવારના વડપણ હેઠળની NCPને મળનારા ડોનેશનમાં તો 98% સુધીનો ઘટાડો થઈ ગયો છે. આ વર્ષે આ પાર્ટીને માત્ર રૂ. 71 લાખનો જ ફાળો મળ્યો છે. ભાજપને પણ ગયા વર્ષની સરખામણીએ આ વર્ષ 82% ઓછું ડોનેશન મળ્યું છે. ગત વર્ષે ભાજપને મળેલા ફાળામાં 156 ટકાનો વધારો થયો હતો જ્યારે કોંગ્રેસને મળનારા ફાળામાં 137 ટકાનો વઘારો થયો હતો. આ વર્ષે ભાજપ-કોંગ્રેસ સહિતની તમામ પોલિટિકલ પાર્ટીને મળનારા ડોનેશનની રકમમાં ભારે ઘટાડો નોંધાયો છે. આ સાથે જ દેશમાં પોલિટિકલ પાર્ટીની લોકપ્રિયતા ઓસરી રહી હોવાનું લાગી રહ્યું છે.